यूं तो देश में बीएसएनएल और एमटीएनएल कुछ चुनिंदा शहरों में 3जी सेवाएं शुरू कर चुकी हैं, लेकिन अभी वे ज्यादा प्रचलित नहीं हैं। इसका कारण यह है कि इनकी सेवाएं बहुत संतोषजनक नहीं हैं। ये दोनों इस नई सेवा को ठीक से भुना ही नहीं पाईं। लोगों में भी इनकी 3जी सेवाओं को लेकर कोई खास उत्साह नहीं जागा। उम्मीद है कि निजी कंपनियों की 3जी सेवाएं शुरू हो जाने के बाद वीडियो कॉल दरें घटेंगी और इसकी सेवाओं का स्तर भी सुधरेगा।